Korsør Lystfiskerforening

Onsdag d. 27. maj 2026 – Åbent REVHUS kl. 15:00-19:00
2026-05-27 15:00 - 19:00 (Europe/Helsinki)
Et Juniorfisker-arrangement, men ALLE er selvfølgelig velkomne
Vi starter en ny tradition med eftermiddagsåbent i Revhuset i ”hornfisk-tiden” hver onsdag.
Vi fortsætter, så længe der er interesse for møderne og hornfisk at fange.
I REVHUSET hjælper juniorledere dig med grej og fiskeri.
I fisker på egen hånd omkring Revspidsen og gerne 2 sammen.
Hornfiskene er ankommet og de fleste dage er de nemme at fange derude.
Du bruger en almindelig spinnestang, små blink/pirke 15-20 gram monteret med enten almindelig trekrog eller en ”Silkesnor” Du kan gratis få ”Silkesnore” i REVHUSET.
Vi håber, at alle vil få nogle hyggelige og sjove eftermiddage i REVHUSET.
Tilmelding ikke nødvendig – du møder bare op.
